દમણ-દીવમાં ૩૦મી એપ્રિલે ૧૬મી લોકસભાની ચૂંટણી અંગે મતદાન કરવામા આવશે. પ્રશાસન દ્વારા ચૂંટણીની તારીખ જાહેર કરીને આચારસંહિતા લાગુ થઇ ગઇ હોવાની માહિતી આપવામાં આવી હતી અને લોકસભાની ચૂંટણીમાં ઉમેદવારના ખર્ચાનો હિસાબ ૧૫મી લોકસભાની ચૂંટણીમાં ૪૦ લાખથી વધારીને ૧૬મી લોકસભામાં ૫૪ લાખ કેન્દ્ર શાસિત પ્રદેશોમાં નિર્ધારીત કરવામાં આવ્યો હોવાની માહિતી પત્રકારોને આપવામા આવી હતી. પ્રશાસને જણાવ્યું કે, પ્રદેશમાં સ્વરછ અને પારદર્શકતાની સાથે શાંતિપૂર્વક મતદાન પાર પડે તેવી તમામ વ્યવસ્થા કરવામાં આવી રહી છે. મોનેટરીંગ કમીટીઓની નિયુકતી કરવામાં આવી રહી છે. ઓબ્ઝરવર પણ મુકવામાં આવી રાા છે, પરંતુ પ્રશાસન માટે પડકારરૂપ બની રહેશે. પૈસા, દારૂની બોટલોની વહેંચણી અને તેના માટે વપરાતા કરોડો રૂપિયા જેની સીમારેખા નિર્ધારીત કરવામા આવી છેે. એક અંદાજ પ્રમાણે દમણ-દીવમાં સાંસદની ચૂંટણી લડવી હોય તો જૂની પ્રથા અનુસાર ઓછામાં ઓછા ૮ થી ૧૦ કરોડનો ખર્ચ થાય છેે.